WikipédiA 

Kannada nyelv 


A Wikipédiából, a szabad enciklopédiából 

A kannada nyelvet ( ) a dél-indiai Karnátaka államban beszélik, mintegy 44 millióan. Egyike India 

22 hivatalos nyelvének. Irodalmisága az ezredforduló tájától számítható. 

Több dialektusa létezik és néhány kisebb nyelv is a kannada betűkészletet használja a térségben, például a 
konkáni és a tűin nyelv. A kannada nyelvet régebben canarisnak is hívták. A dravida nyelvcsalád harmadik 
legnagyobb elterjedésű nyelve a tamil és a telugu mellett. 

A dravidák India őslakosai voltak, már az indoeurópai nyelvű hindu behatolás előtt az indiai félszigetet 
lakták. 

Története 


A kannada nyelv fejlődése a dravida nyelvcsalád többi tagjához hasonlóan, eleinte független volt a 
szanszkrittól és évszázadokon át alig változott. Később jelentős szókincset, helyesírási szabályt vett át tőle. 

Az első írásos emlékek a nyelv korainak nevezett fejlődési szakaszából valók. Az 5. században keletkezett 
kőoszlopokon olvashatóak a legrégebbi kannada nyelvű mondatok. 

Az első teljes irodalmi alkotás a Rasrakuta dinasztia (Rashrakuta) idejéből, a 9-10. századból maradt fenn. A 
szanszkrit nyelv hatása ebben az időszakban már érezhető. 

A kannada irodalom és művészet a Vidzsajanagar birodalom (Vijayanagar, 1336-1565) idején élte fénykorát. 
A birodalom központja a mai Hospet városától 13 km-re fekvő Hampi volt. A 16. században a muszlim 
vallású mogulok - akik addigra az indiai szubkontinens nagy részét már elfoglalták - dél felé kezdtek 
terjeszkedni. 1565-ben elfoglalták a birodalom fővárosát és a templomokban, épületekben az isten és 
emberábrázolások nagy részét vallási okokból elpusztították, a szobrokat megcsonkították. A feliratok 
viszont általában épek maradtak. Hampi romvárosa, templomai óriási területen, lazán, szétszórtan 
helyezkednek el, a terűlet jelenleg a világörökség részét képezi. 

A Vidzsajanagar birodalom bukása után a kannada nyelv, irodalom és kultúra központja a Maiszúri 
Királyság lett. A ma hivatalos nyelvként kannadát használó Karnátaka állam fővárosa is eleinte Maiszúr 
volt, a mai főváros 1973-óta a modern, gyorsan fejlődő, jelenleg kb. 5,2 millió lakosú Bengaluru lett. 






Nyelvtana 


A kannada nyelv ragozó nyelv, megkülönböztet három nemet (hím-, nő- és semleges nem), egyes illetve 
többesszámot. A hímnemű szavak mindig "a"-ra végződnek, pl. Brahma Isten neve, a nőnemű szavak pedig 
mindig "i"-re, pl. Szaraszvati istennő neve, vagy a kislány szó: "kumari", de ezek mind férfi vagy női 
kötődésűek. Azok a szavak, amelyeknek nincs határozott férfi vagy női kötődése - így a legtöbb szó -, 
semleges neműek. Például szeretet: "príti", fa: "mara", víz: "níru". 

írás 


összesen negyvenkilenc írásjelet használnak, melyek kisebb része önálló hangzókat jelöl, többségűk 
szótagokat. 

Források 


■ Top 30 Languages of World (http://www.vistawide.com/languages/top_30Janguages.htm) 

■ Bangalore Population Statistic (https://web.archive.org/web/20061117081029/www.world-gaze 
tteer.com/wg. php?x=&men=gcis&lng=en&dat=32&geo=-104&srt=npan&col=aohdq&pt=c&va= 
&srt=pnan) 


A lap eredeti címe: „https://hu.wikipedia.org/w/index.php?title=Kannada_nyelv&oldid=22082488” 

